b'\n_START_ARTICLE_\nP\xc5\xa1enica - najlep\xc5\xa1i cvet\n_START_PARAGRAPH_\nP\xc5\xa1enica - najlep\xc5\xa1i cvet je slovenska ljudska pravljica. Prvi\xc4\x8d je kot samostojna pravljica oziroma knjiga iz\xc5\xa1la leta 1974, ko jo je zapisala Kristina Brenkova in ilustrirala An\xc4\x8dka Go\xc5\xa1nik-Godec.\n_START_SECTION_\nKratka vsebina\n_START_PARAGRAPH_\nKralj je imel lepo h\xc4\x8der, ki jo je sklenil poro\xc4\x8diti z najpametnej\xc5\xa1im mladeni\xc4\x8dem v kraljestvu. Sestavil je tri uganke in mladeni\xc4\x8d, ki bo re\xc5\xa1il vse uganke, bo postal h\xc4\x8derin mo\xc5\xbe in njegov naslednik. Pri prvi uganki je zapovedal, naj se naslednje jutro zberejo vsi mladeni\xc4\x8di pred son\xc4\x8dnim vzhodom na visoki gori in kdor bo prvi zagledal vzhajajo\xc4\x8de sonce, bo re\xc5\xa1il uganko. Mladeni\xc4\x8du je o\xc4\x8de svetoval, naj ne gleda proti vzhodu, temve\xc4\x8d naj gleda, kdaj bo sonce s prvim \xc5\xbearkom obsvetilo vrh najvi\xc5\xa1je gore. In s pomo\xc4\x8djo o\xc4\x8deta je mladeni\xc4\x8d re\xc5\xa1il prvo uganko. Drugi\xc4\x8d je kralj zapovedal, da bo uganko re\xc5\xa1il tisti, ki bo pri\xc5\xa1el ne obut in ne bos. Mladeni\xc4\x8du je zopet pomagal o\xc4\x8de. Naro\xc4\x8dil mu je, naj si s \xc4\x8devljev odtrga podplate in res mu je uspelo re\xc5\xa1iti drugo uganko. Za tretjo uganko pa je kralj zahteval, naj mu prinesejo za klobukom zataknjen najlep\xc5\xa1i cvet. O\xc4\x8de je svetoval sinu, naj pred kralja nese p\xc5\xa1eni\xc4\x8dni klas._NEWLINE_Mladeni\xc4\x8d je uspe\xc5\xa1no re\xc5\xa1il \xc5\xa1e tretjo uganko, zato ga je kralj razglasil za svojega naslednika. Kralj se je \xc4\x8dudil njegovi modrosti, zato ga je vpra\xc5\xa1al od kod jo je vzel. Mladeni\xc4\x8d mu odkrito odgovoril, da mu je pomagal njegov o\xc4\x8de, ki ga je re\xc5\xa1il pred smrtjo. Ko je kralj to sli\xc5\xa1al, mu je bil mladeni\xc4\x8d \xc5\xa1e ljub\xc5\xa1i kot prej, saj je dokazal, da ima hvale\xc5\xbeno srce. Kralj je spoznal, da potrebujemo izku\xc5\xa1enost in znanje starih ljudi. Zapovedal je, da naj se odslej vsak do starih ljudi spo\xc5\xa1tljivo obna\xc5\xa1a.\n_START_SECTION_\nLiki\n_START_PARAGRAPH_\nGlavni knji\xc5\xbeevni lik je mladeni\xc4\x8d katerega ime je neznano in ima vlogo junaka. Je preprost pode\xc5\xbeelski mladeni\xc4\x8d, ki ima veliko srce ter naklonjen in spo\xc5\xa1tljiv odnos do starih ljudi. O\xc4\x8detu je hvale\xc5\xbeen za njegovo skrb med otro\xc5\xa1tvom in ga ima nadvse rad, zato je prepre\xc4\x8dil njegovo smrt. Mladeni\xc4\x8d je tudi skrben, ves ta \xc4\x8das, ko je o\xc4\x8de bival pod \xc4\x8debrom mu je nosil hrano. Z uporom in kr\xc5\xa1itvijo kraljevega ukaza in nato s priznanjem kr\xc5\xa1itve, je mladeni\xc4\x8d pokazal svoj pogum in po\xc5\xa1tenost. Hkrati je bil dovolj pogumen, da je kr\xc5\xa1il zakon in po\xc5\xa1ten, da je priznal kr\xc5\xa1itev._NEWLINE_Kralj ima zelo razli\xc4\x8dne vloge skozi celotno knji\xc5\xbeevno dogajanje. Njegova mo\xc4\x8d in oblast sta ga zaslepila in privedla do nehumanega razmi\xc5\xa1ljanja in krutosti. Tak\xc5\xa1en je bil tudi njegov ukaz, ki je v \xc4\x8distem nasprotju z moralnimi na\xc4\x8deli, saj je z njim starim ljudem jemal \xc4\x8dlovekovo pravico do \xc5\xbeivljenja. Kralj je \xc5\xbeelel imeti vedno najbolj\xc5\xa1e- najpametnej\xc5\xa1ega mladeni\xc4\x8da za svojega naslednika in mo\xc5\xbea svoje h\xc4\x8derke. V svoji \xc5\xbeelji po najbolj\xc5\xa1em je postal tudi egoisti\xc4\x8den-  ni se oziral na to, da bi h\xc4\x8der imela mo\xc5\xbea, ki bi bil njej po volji in bi ga imela rada. Nastopi tudi v vlogi preizku\xc5\xa1evalca- preizku\xc5\xa1al  je mladeni\xc4\x8de s tem, da jim je zastavljal uganke. Na koncu pravljice pa se je spreobrnil in dobil novo podobo. Postal je spo\xc5\xa1tljiv do starej\xc5\xa1ih in za\xc4\x8dne ceniti medsebojne odnose._NEWLINE_O\xc4\x8de je star, skromen in preprost \xc4\x8dlovek. Sinu je zelo hvale\xc5\xbeen, da ga je re\xc5\xa1il smrti in mu v zameno pomaga. Je moder in izku\xc5\xa1en. Zdrava kme\xc4\x8dka pamet, skromnost in \xc5\xbeivljenjskost o\xc4\x8deta re\xc5\xa1i vse tri uganke. Omenjena je tudi h\xc4\x8di kralja, ki nima pomembnej\xc5\xa1e vloge, celo pri izbiri mo\xc5\xbea ne sodeluje. Nastopajo \xc5\xa1e ostali mladeni\xc4\x8di, ki se potegujejo za kraljevo h\xc4\x8der, ti delujejo nezrelo in neizku\xc5\xa1eno.\n_START_SECTION_\nAnaliza pravljice\n_START_PARAGRAPH_\nP\xc5\xa1enica \xe2\x80\x93 najlep\xc5\xa1i cvet je ljudska pravljica, zato v njej najdemo tudi nekatere zna\xc4\x8dilnosti ljudskih pravljic. \xc4\x8cas ni to\xc4\x8dno podan, zasledimo le, da se dogaja v prastarih \xc4\x8dasih. Tudi kraj dogajanja ni to\xc4\x8dno opredeljen, poleg tega pa se skozi celotno besedilo ve\xc4\x8dkrat spremeni (dvori\xc5\xa1\xc4\x8de, na hribu, pred gradom\xe2\x80\xa6). Vsi liki so tipi, zato nimajo imen (kralj, h\xc4\x8di, sin, o\xc4\x8de, mladeni\xc4\x8di). Pojavlja se pravlji\xc4\x8dno \xc5\xa1tevilo tri (tri uganke) in okrasni pridevki (lepa h\xc4\x8der, najpametnej\xc5\xa1i mladeni\xc4\x8d\xe2\x80\xa6)._NEWLINE_Teme so nehuman ukaz, neupo\xc5\xa1tevanje ukaza, otro\xc5\xa1ka ljubezen do star\xc5\xa1ev, re\xc5\xa1evanje nalog, modrost in izku\xc5\xa1enost starih ljudi, nasprotja slabo-dobro (mladeni\xc4\x8d-kralj) in bogati-revni (plemstvo-kmetje). V pravljici zasledimo tudi vez z resni\xc4\x8dnim oziroma realnim svetom.  Prikazuje razlike med revnimi in bogatimi, pomen poljedelstva (p\xc5\xa1enice) za takratni \xc4\x8das, oblast oziroma mo\xc4\x8d vladarja nad revnim, podrejenim._NEWLINE_V pravljici se dogajanje stopnjuje, dose\xc5\xbee vrh in se kon\xc4\x8da s tipi\xc4\x8dnem  koncem, ko dobro zmaga nad slabim. Dobro predstavlja sin, ki re\xc5\xa1i o\xc4\x8deta pred smrtjo in kralju odpre o\xc4\x8di. Slabo pa predstavlja kralj s svojim neeti\xc4\x8dnem ukazom. Torej glavno sporo\xc4\x8dilo besedila je, dobro je popla\xc4\x8dano. Lahko bi rekli tudi, da zmaga pravica nad krivico. Kralj je krivi\xc4\x8den do starih ljudi, saj jim odvzame pravico do \xc5\xbeivljenja. Njegova oblast nad de\xc5\xbeelo, mu ne daje pravice do oblasti nad \xc4\x8dlovekovim \xc5\xbeivljenjem. Krivica je s pomo\xc4\x8djo mladeni\xc4\x8da premagana, ko kralj spozna, da so ljudje kljub starosti, \xc5\xa1e kako koristni in imajo vso pravico \xc5\xbeiveti.\n_START_SECTION_\nInterpretacija dela\n_START_PARAGRAPH_\nInterpretacija knji\xc5\xbeevnega dela po Vladimirju J. Proppu:_NEWLINE_Dogajanje se za\xc4\x8dne in kon\xc4\x8da na istem mestu, na gra\xc5\xa1\xc4\x8dini. Na za\xc4\x8detku, ko kralj izre\xc4\x8de ukaz in na koncu, ko mladeni\xc4\x8d zasede prestol. Celotno pravlji\xc4\x8dno dogajanje ja na gosto prepleteno s simbolnimi potmi- na goro, domov, na grad, domov, na njivo in zopet na grad. Izhodi\xc5\xa1\xc4\x8dna situacija pravljice je ukaz kralja, da morajo pomorit vse stare ljudi. Mladeni\xc4\x8d je objekt, ki se bori proti subjektu. Mladeni\xc4\x8d \xc5\xbeeli izhodi\xc5\xa1\xc4\x8dno situacijo spremeniti, zato kr\xc5\xa1i ukaz in skrije o\xc4\x8deta pod \xc4\x8deber. Junak oz. mladeni\xc4\x8d odide od doma, potegovat se za nevesto. Kralj preizku\xc5\xa1a mladeni\xc4\x8da, zastavi mu uganko. Mladeni\xc4\x8d se vrne domov in star\xc4\x8dek mu svetuje naj gleda proti zahodu. Daruje svojo modrost in izku\xc5\xa1enost. Mladeni\xc4\x8d ponovno odide od doma. Sledi dialog preizku\xc5\xa1evalcem (kraljem) in preizkus (uganka) na gori. Junak re\xc5\xa1i uganko. Sledi drugi preizkus, kralj mu zastavi drugo uganko. Tedaj je tudi sin podvomil v o\xc4\x8detovo pamet. Junak se zopet vrne domov, vendar je bil o\xc4\x8de s svojo modrostjo kos tudi tej uganki. Naro\xc4\x8dil mu je, naj si odtrga podplate. Junak re\xc5\xa1i tudi drugo uganko. Sledi \xc5\xa1e zadnji preizkus oziroma tretja uganka. Tudi tokrat mu pomaga o\xc4\x8de, po\xc5\xa1lje ga na njivo po p\xc5\xa1eni\xc4\x8dni cvet. Mladeni\xc4\x8d re\xc5\xa1i tretjo uganko in s tem opravi preizkus.  Nato se junak razkrinka, prizna da ni upo\xc5\xa1teval ukaza in da mu je pri ugankah pomagal o\xc4\x8de. S tem \xc5\xa1e bolj potrdi svoje juna\xc5\xa1tvo in je nagrajen. Zasede kraljevi prestol, se poro\xc4\x8di in dobi nov dom. Kralj spozna svojo zmoto, se spreobrne in dobi novo podobo. Postane la\xc5\xbeji junak, saj uka\xc5\xbee da se mora vsak spo\xc5\xa1tljivo obna\xc5\xa1at do starih in naj bodo h\xc4\x8dere in sinovi hvale\xc5\xbeni svojim star\xc5\xa1em za njihovo skrb.\n_START_SECTION_\nKnji\xc5\xbeevni liki po Proppu\n_START_PARAGRAPH_\nPropp je pri\xc5\xa1el je tudi do sklepa, da so vse osebe v pravljicah, ki jih je analiziral lahko strukturira v 7 \xc5\xa1irokih tipov oseb. Tudi v pravljici P\xc5\xa1enica-najlep\xc5\xa1i cvet jih najdemo._NEWLINE_1. \xc5\xa0kodljivec,podle\xc5\xbe \xe2\x80\x93 kralj, ki nasprotuje \xc5\xbeivljenju starih ljudi_NEWLINE_2. Darovalec \xe2\x80\x93 o\xc4\x8de, ki daruje sinu svojo modrost in izku\xc5\xa1nje_NEWLINE_3. Pomo\xc4\x8dnik (\xc4\x8darovnik) \xe2\x80\x93 o\xc4\x8de, ki pomaga sinu re\xc5\xa1it uganke_NEWLINE_4. Princesa in njen o\xc4\x8de \xe2\x80\x93 kralj, ki junaku da nalogo( uganko), h\xc4\x8di pa nima nobene vloge_NEWLINE_5. Odpo\xc5\xa1iljalec \xe2\x80\x93 o\xc4\x8de, ki po\xc5\xa1lje sina na njivo po \xc5\xbeitni klas_NEWLINE_6. Junak ali \xc5\xbertev/junak iskalec \xe2\x80\x93 mladeni\xc4\x8d s pomo\xc4\x8djo pomo\xc4\x8dnika re\xc5\xa1i uganke in se poro\xc4\x8di s kralji\xc4\x8dno_NEWLINE_7. La\xc5\xbeni junak/ anti heroj/vsiljivec \xe2\x80\x93 kralj s pomo\xc4\x8djo mladeni\xc4\x8da spozna zmoto in postane la\xc5\xbeni  junak'